અમદાવાદ: રાજ્યનાં નાનાં આઠ શહેરોમાં ‘ટૉપ’ નજરાણું એટલે કે ‘ટૉપ એફએમ’ રેડિયો સ્ટેશનની શરૂઆત થઇ ગઈ છે. રાજ્યના મુખ્યપ્રધાન વિજય રૂપાણીના હસ્તે શનિવારે તા.૪ ઓગસ્ટના રોજ વાયએમસીએ ક્લબ ખાતે ‘ટૉપ એફએમ’ રેડિયો સ્ટેશનનો શુભારંભ કરવામાં આવ્યો હતો. ‘ટૉપ એફએમ’ રેડિયો સ્ટેશનને પ્રારંભિક તબક્કામાં ભરૂચ, પોરબંદર અને વેરાવળમાં લોન્ચ કરવામાં આવ્યાં છે. આગામી દિવસોમાં અન્ય શહેરો અને જમ્મુ-કાશ્મીરનાં પાંચ શહેરોમાં તેની શરૂઆત કરવામાં આવશે.